  Туспуктэм: ИА «Удмуртия» Майя Бывальцева Россиысь гурт возёсъя министерство 2024-тӥ арын «Агротурзм» грант басьтӥсьёсты бырйиз. Соос пӧлын Удмуртиысь куинь ӵектосъёс. Со сярысь удысэтлэн телеграм-каналаз ивортӥзы. Каракулино ёросысь агротуризмъя огъет но Ува ёросысь «Оазис сельской жизни» ӵектосъёс ӧжытэзтэк 10 миллион манет басьтозы. Вотка ёросысь «Новый взгляд на историческую деревню Кварса» ӵектослы 9,6 миллион манет висълозы. Коньдонэз инытвылэз умоятыны, тӥрлык басьтыны, туристъёслы улон интыос лэсьтыны но мукет со выллем ужпумъёсты быдэстыны кутыны яра. Оглом вожвылъяськонэ быдэс Россиысь 164 ӵектосъёс пыриськизы, со пӧлысь сизьымез – Удмуртиысь. Вормисе 48 улосвылъёсысь 92 ӵектос потӥз. Тодэ вайытом, 2022-т арын Удмуртиын йӧскалык лулчеберетэн герӟаськем интыосын тодматскись туристъёслэн лыдзы йылӥз.  